**Londonski velopark** (engl. ) je biciklistički kompleks u istočnom Londonu (Ujedinjeno Kraljevstvo), smešten u severnom delu Olimpijskog parka. U okviru kompleksa nalazi se dvorana za velodrom i staza za BMX biciklizam. Ceo kompleks je primarno izgrađen za potrebe Letnjih olimpijskih igara 2012, a gradnja je trajala dve godine (od 2009. do 2011).

Ukupna površina veloparka je 10 hektara.

Velodrom
--------

Gradnja velodromske staze i dvorane započela je u martu 2009. a završena je u februaru 2011. i velodrom je tako postao prvi sportski objekat u Olimpijskom parku koji je u celosti završen. Spoljašnji izgled dvorane prati geometriju bicikla. Građevina je energetski samoodrživa, što se najbolje odražava u slobodnom dotoku prirodnog svetla, prirodnog zračenja dvorane i sakupljanje kišnice sa krova. Krov dvorane čini lagana mreža zategnutih čeličnih kablova preko kojih su presvučene ploče od aluminijuma i stakla, što omogućava nesmetan prodor prirodnog svetla u dvoranu. Eksterijer dvorane je obložen sa 5.000 m² pločica od drveta crvenog kedra.

Kapacitet dvorane je 6.000 mesta a sedišta su podeljena na dve tribine sa po dva nivoa. Između oba nivoa tribina nalazi se kružni stakleni zid koji gledaocima omogućava pogled na ostatak Olimpijskog parka. 

Stazu je dizajnirao i konstruisao Ron Veb, koji je takođe radio na projektima velodroma za igre u Sidneju i Atini. Staza je dugačka 250 metara i presvučena je parketom od sibirskog bora. U presvlačenju staze utrošeno je ukupno 56 km borovog parketa i oko 350.000 eksera.

U aprilu 2012. velodromska dvorana je nagrađena nagradom za najbolje arhitektonsko rešenje jednog sportskog objekta.

Unutrašnjost velodroma tokom takmičenja za svetski biciklistički kup. Februar 2012.Unutrašnjost velodroma tokom takmičenja za svetski biciklistički kup. Februar 2012.

Staza za BMX biciklizam
-----------------------

Staza za VMH biciklizam
Gradnja staze za VMH biciklizam započela je u martu 2011. i okončana je nakon 6 meseci. Za nasipanje staze utrošeno je ukupno 14.000 m³ zemlje i raznog nasipnog materijala. Dužina staze za takmičenja muškaraca je 470 m dok je za ženska takmičenja staza dugačka 430 metara. Dimenzije borilišta su 160h90 metara. 

Duž staze se nalaze montažne tribine sa 6.000 sedećih mesta koje će nakon OI biti rasformirane i uklonjene.

Videti još
----------

* Letnje olimpijske igre 2012.
* Olimpijski park (London)

Spoljašnje veze
---------------

* Službena veb prezentacija Velodroma na sajtu O.O. LOI 2012.
* Službena veb prezentacija VMH staze na sajtu O.O. LOI 2012.

***London Velopark*** na Wikimedijinoj ostavi

| * p
* r
* u
Sportski objekti na Letnjim olimpijskim igrama 2012. u Londonu |
| --- |
| Olimpijski park | London Aquatics Centre • Basketball Arena (London) • London Velopark • Eton Manor • Copper Box • Olympic Stadium (London) • Riverbank arena (London) • Water Polo Arena |
| Zona River | ExCeL London • Greenwich Park • O2 arena (London) • Royal Artillery Barracks |
| Zona Central | All England Lawn Tennis and Croquet Club • Earls Court Exhibition Centre • Horse Guards Parade • Hampton Court Palace • Hyde Park, London • Lord's Cricket Ground • Maratonska staza na Letnjim olimpijskim igrama 2012. • Regent’s Park • Wembley Arena • Wembley Stadium |
| Objekti van Londona | Eton Manor • Hadli Farm • Lee Valley White Water Centre • Weymouth and Portland National Sailing Academy |
| Fudbalski stadioni | Ricoh Arena • Hempden park • Millennium Stadium • Old Trafford • St James' Park |